
JAZDECKÝ KLUB ZELENÁ MÍĽA JASLOVSKÉ BOHUNICE
Sídlo: Nová ulica 297/41, 919 30 Jaslovské Bohunice  •  IČO: 53 536 002  •  www.jkzm.sk
Tel.: +421 905 682 824, +421 905 523 022

Podpisový balík dokumentov — sprievodca
Tento balík obsahuje všetky dokumenty, ktoré klub potrebuje mať podpísané pred začatím tréningového procesu, členstvom v jazdeckej škole, ustajnením koňa, nástupom zamestnanca, dobrovoľníckou činnosťou alebo jednorazovou návštevou. Dokumenty sú pripravené ako nevyplnené (bianko) formuláre na vyplnenie perom alebo v počítači. Každá osoba podpisuje len to, čo sa jej týka — podľa tabuľky nižšie.
Podpisová tabuľka — kto podpisuje čo
	Dokument
	Plnoletý člen jazdeckej školy
	Neplnoletý člen jazdeckej školy (zákonný zástupca)
	Majiteľ ustajneného koňa
	Zamestnanec, brigádnik
	Dobrovoľník
	Jednorazový návštevník

	02 — Prihláška do jazdeckej školy (plnoletý)
	✔
	—
	podľa potreby
	—
	—
	—

	03 — Prihláška do jazdeckej školy (neplnoletý)
	—
	✔
	—
	—
	—
	—

	04 — GDPR: oboznámenie a súhlasy (plnoletý)
	✔
	—
	✔
	—
	—
	—

	04b — GDPR: oboznámenie (zamestnanci, brigádnici, dobrovoľníci)
	—
	—
	—
	✔
	✔
	—

	05 — GDPR: oboznámenie a súhlasy (neplnoletý)
	—
	✔
	—
	—
	—
	—

	06 — Súhlas so začatím tréningového procesu a vyhlásenie o riziku
	✔
	✔
	podľa potreby
	—
	—
	—

	07a — Záznam o poučení (členovia, majitelia koní, návštevníci)
	✔
	✔
	✔
	—
	✔
	podľa potreby

	07b — Záznam o oboznámení zamestnanca (BOZP, OOPP, PO)
	—
	—
	—
	✔
	—
	—

	08 — Vyhlásenie o oboznámení s Prevádzkovo-bezpečnostným poriadkom
	✔
	✔
	✔
	✔
	✔
	✔

	09 — Zmluva o ustajnení koňa
	—
	—
	✔
	—
	—
	—

	14 — Poučenie a súhlas pre jednorazovú návštevu
	—
	—
	—
	—
	—
	✔

	14b — Hromadné poučenie organizovanej skupiny (podpisuje vedúci skupiny)
	—
	—
	—
	—
	—
	—

	15 — Zmluva o dobrovoľníckej činnosti
	—
	—
	—
	—
	✔
	—

	16 — Záznam o úraze (kniha úrazov)
	vypĺňa klub pri úraze — nepodpisuje sa vopred


Odporúčaný postup — krok za krokom
Krok 1 — Prihláška. Nový záujemca (alebo zákonný zástupca) vyplní prihlášku do jazdeckej školy 02 alebo 03. Prijíma sa výlučne členstvo v Jazdeckej škole JK Zelená míľa — bez hlasovacieho práva; členstvo v občianskom združení s hlasovacím právom prihláškou nevzniká. Žiadateľ v prihláške vyhlasuje: „beriem na vedomie, že mesačný členský príspevok je viazaný na držané miesto v tréningovom procese (klub drží termín, koňa a trénera), nie na počet odjazdených hodín; odporúčaný režim je 8 tréningových jednotiek mesačne pre začiatočníkov a 12 pre pokročilých, presuny a storná sa riešia individuálne po dohode s trénerom podľa klubového poriadku (www.jkzm.sk/klubovy-poriadok)“.
Krok 2 — GDPR. Podpíše sa oboznámenie a súhlasy 04 alebo 05 (zamestnanci, brigádnici a dobrovoľníci dokument 04b). Súhlas s fotografiami a zverejňovaním je dobrovoľný — zaškrtáva sa osobitne a jeho neudelenie nemá vplyv na členstvo. Okrem fotografií a videozáznamov sa v dokumente 04/05 osobitne zaškrtáva aj súhlas so zverejnením mena a priezviska v zozname členov na webe klubu a vo výsledkoch pretekov. Aj tento súhlas je dobrovoľný a odvolateľný.
Krok 3 — Bezpečnosť. Pred prvým vstupom ku koňom prebehne poučenie podľa dokumentu 07a (členovia, majitelia koní, návštevníci a dobrovoľníci) alebo oboznámenie podľa dokumentu 07b (zamestnanci a brigádnici) a podpíše sa vyhlásenie 08. Pri skupine stačí prezenčná listina v dokumente 07a.
Krok 4 — Tréning. Pred prvou tréningovou jednotkou sa podpíše dokument 06.
Krok 5 — Ustajnenie. Majiteľ koňa navyše podpíše zmluvu 09 a predloží pas koňa, doklady o očkovaní, odčervení a o vyšetrení na infekčnú anémiu; nahlási premiestnenie koňa do CEHZ na farmu klubu.
Krok 6 — Jednorazová návšteva a dobrovoľníci. Jednorazový návštevník (vozenie, program Spoznaj koňa, jazdecká lekcia, vychádzka) podpisuje iba dokumenty 14 a 08. Dobrovoľník podpisuje zmluvu 15, dokumenty 04b, 07a a 08. Za organizovanú skupinu (škôlka, škola, exkurzia) podpisuje jediný dokument 14b vedúci skupiny; diváci podujatí nepodpisujú nič — oboznamuje ich tabuľa pri vstupe a vyhradené priestory pre divákov; kontrolné orgány sa evidujú dokumentom 14b a sprevádza ich zodpovedná osoba.
Prevádzky klubu
1. Prevádzka PD Jaslovské Bohunice — Jaslovská ulica 124/127, 919 30 Jaslovské Bohunice (Prevádzkovo-bezpečnostný poriadok, verzia PD JB).
1. Areál Paderovce — Poľná 22/11, 919 30 Jaslovské Bohunice, k. ú. Paderovce (Prevádzkovo-bezpečnostný poriadok, verzia Paderovce).
V dokumentoch 07a, 07b, 08, 09 a 14 sa vždy zaškrtne prevádzka, ktorej sa podpis týka. Ak osoba pôsobí v oboch prevádzkach, zaškrtnú sa obe.
Ďalšie samostatné dokumenty (nepodpisové)
1. Cenník poplatkov (12) — aktuálne a záväzné znenie je na www.jkzm.sk/cennik; dokument 12 je informatívny výťah a aktualizuje sa samostatne, bez zmeny Prevádzkovo-bezpečnostného poriadku.
1. Kúpna zmluva koňa (13) — vzor na použitie pri predaji alebo kúpe koňa.
1. Prevádzkovo-bezpečnostné poriadky (10, 11) — po jednom pre každú prevádzku; podpisujú ich štatutári (Paderovce), resp. aj predseda PD (Jaslovské Bohunice), ostatné osoby podpisujú Vyhlásenie 08.
Archivácia
1. Originály sa zakladajú do zakladača podľa osoby (jedna zložka = jedna osoba/rodina).
1. Súhlasy GDPR sa evidujú oddelene, aby bolo možné súhlas kedykoľvek dohľadať a na požiadanie odvolať.
1. Záznamy o poučení a oboznámení (07a, 07b) sa opakujú minimálne raz ročne a pri každej podstatnej zmene prevádzky.
1. Záznamy o úrazoch (dokument 16) sa vedú v samostatnej knihe úrazov v mieste prevádzky a uchovávajú sa 10 rokov.

